b'\n_START_ARTICLE_\nBogholder\n_START_PARAGRAPH_\nEn bogholder st\xc3\xa5r for at opsamle data \xe2\x80\x93 bogf\xc3\xb8re \xe2\x80\x93 til udarbejdelse af regnskaber. Tidligere f\xc3\xb8rtes regnskabet i b\xc3\xb8ger (hovedbogen blev holdt ajour) \xe2\x80\x93 heraf titlen \xe2\x80\x93 nu sker det altovervejende under anvendelse af edb / IT og i de senere \xc3\xa5r via internettet. Selve arbejdet med bogf\xc3\xb8ringen kombineres ofte med forberedelse af bogf\xc3\xb8ringsmaterialet som fx beregning af l\xc3\xb8n og skat og rente- og rabatberegninger. Opgaven at tjekke for betalinger ligger som regel ogs\xc3\xa5 hos en bogholder._NEWLINE_Titlen som bogholder er ikke en decideret uddannelse, og titlen er heller ikke beskyttet._NEWLINE_En bogholder har gerne en multifunktionel position, nemlig som \xc3\xb8konomiassistent, regnskabsassistent og konsulent - sidstn\xc3\xa6vnte fordi en bogholder kan v\xc3\xa6re lige s\xc3\xa5 god til at r\xc3\xa5dgive, som en konsulent kan._NEWLINE_For at mindske riskoen for besvigelser s\xc3\xb8ger man at holde funktionerne for bogholder skilt p\xc3\xa5 forskellige personer, hvis den virksomhed, der f\xc3\xb8res regnskab for, er af en vis st\xc3\xb8rrelse. Som overordnet kan en bogholder have en regnskabschef / \xc3\xb8konomidirekt\xc3\xb8r. Som underordnet kan en bogholder have en bogholderassistent eller regnskabsassistent._NEWLINE_Et besl\xc3\xa6gtet arbejde udf\xc3\xb8res af en kasserer.'